gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
એચડીએફસી બૅન્કના સથવારે શૅરબજારમાં સુધારાની હૅટ-ટ્રિક
You need an iframes capable browser to view this content.
કૅડિલા હેલ્થકૅરમાં તેજીની આગેકૂચ, શૅર વિક્રમી સપાટીએ પહોંચ્યો : એક્સ-બોનસ થતાં એનબીસીસીમાં નવ ટકાનો કડાકો : નરમાઈની હૅટ-ટ્રિકમાં એમટી એજ્યુકૅર વર્ષના તળિયે
શૅરબજારનું ચલકચલાણું - અનિલ પટેલ
શૅરબજાર સતત ત્રીજા દિવસની આગેકૂચમાં ગઈ કાલે ૧૬૭ પૉઇન્ટ વધીને ર૮,૪૬૯ તો નિફ્ટી ૪૪ પૉઇન્ટ જેવા સુધારામાં ૮૮રર નજીક બંધ રહ્યા છે. બન્ને આંક આરંભથી અંત સુધી પૉઝિટિવ ઝોનમાં હતા. અલબત્ત, ઇન્ટ્રા-ડેમાં સેન્સેક્સ ઉપરમાં ર૮,૭ર૬ તથા નિફ્ટી ૮૮૯૬ને વટાવી ગયા હતા. આ સંદર્ભમાં બંધના આંકને જોઈએ તો ઉપરના મથાળે બજારમાં ભરપૂર વેચવાલી આવતી હોવાની સ્થિતિ યથાવત્ હોવાનું કહી શકાય. બીજું, સેન્સેક્સના ૧૬૭ પૉઇન્ટના સુધારામાં એકલી એચડીએફસી બૅન્કનો ફાળો ૧૦૯ પૉઇન્ટથી વધુનો હતો. સન ફાર્મા તથા આઇસીઆઇસીઆઇ બૅન્ક થકી એમાં અનુક્રમે બીજા ૩૧ અને ર૭ પૉઇન્ટ ઉમેરાયા હતા. મતલબ કે આ ત્રણ શૅર વધ્યા એમાં જ બજારને ૧૬૭ પૉઇન્ટ મળી ગયા હતા. ત્રીજું, માર્કેટ-બ્રેડ્થમાં રસાકસી રહી છે. વધેલા અને ઘટેલા શૅરનું પ્રમાણ લગભગ સમાન જેવું છે. ઇન શૉર્ટ, બુલની બૂમાબૂમ સાંભળવી, લાવ-લાવમાં જોડાવું નહીં. ધીમે-ધીમે વધેલું બજાર ગમે ત્યારે એકાદ આંચકામાં સરખું થઈ શકે છે.
ગઈ કાલે સેન્સેક્સના ૩૦માંથી ૧પ તો નિફ્ટીના પ૧માંથી ર૯ શૅર વધ્યા હતા. સન ફાર્મા સતત બીજા દિવસે અત્રે બન્ને બેન્ચમાર્ક ખાતે ટૉપ ગેઇનર હતો. બાયબૅક માટે ર૦ ડિસેમ્બરની બોર્ડ-મીટિંગ જાહેર કરનાર ટીસીએસ આગલા દિવસના દોઢ ટકાના સુધારાને ધોઈ નાખતાં ગઈ કાલે ૧.૬ ટકા ઘટીને ર૪૦૮ રૂપિયા બંધ હતો. ઇન્ફોસિસ તથા વિપ્રો એક-એક ટકો ડાઉન હતા. બૅન્ક નિફ્ટી દોઢ ટકો વધ્યો હતો જેનો મુખ્ય યશ એચડીએફસી બૅન્કના તગડા ઉછાળા તથા કેટલીક ખાનગી બૅન્કોના સુધારાને જાય છે. પીએસયુ બૅન્ક નિફ્ટી તો સારા બજારમાં પણ આઠ પૉઇન્ટ ઘટીને આવ્યો છે. ફાર્મા શૅરોમાં પ્રત્યાઘાતી સુધારાની આગેકૂચ જોવાઈ છે. ગઈ કાલે બીજા દિવસેય ફાર્મા નિફ્ટી ૧૦માંથી ૯ ઊંચકાયો છે. ‘એ’ ગ્રુપ ખાતેના ૩૦૦ શૅરમાંથી ગઈ કાલે ૧૭૦ શૅર વધેલા હતા. સામે ‘બી’ ગ્રુપની ૧૧૭ર જાતોમાં વધેલા શૅરનું પ્રમાણ ૪૯ ટકા પણ ન હતું.
વર્ષારંતે નિફ્ટીમાં ૧૦,૦૦૦ દેખાશે
રેલિગેર સિક્યૉરિટીઝના રીટેલ ડિસ્ટિÿબ્યુશન ડિવિઝનના પ્રેસિડન્ટ કોઈક જયંત માંગલિક કરીને છે તેમણે ડિસેમ્બર ર૦૧૭ના અંત સુધીમાં નિફ્ટીમાં ૧૦,૦૦૦નું લેવલ દેખાશે એવો વર્તારો ભાખ્યો છે. આ ભાઈના મતે ટ્રમ્પની પૉલિસી, ફેડ-રેટમાં વધારો, બ્રેક્ઝિટ, ક્રૂડ પ્રાઇસ જેવા તમામ પ્રતિકૂળ પરિબળોની અસર પચાવીને શૅરબજાર વધતું રહેશે. જોઈશું, ડિસેમ્બરના અંતે માંગલિકની મંગલ-વાણી કેટલી અને કેવી સાચી ઠરે છે. શૅરબજાર થોડુંક આગળ વધે અને નિફ્ટી એક વખત ૯૧૧૯ની સપાટી ઑલટાઇમ વટાવી જાય તો પછી વિfલેષકોની જમાતમાં તેજીના ઘોડા બેલગામ દોડવા માંડવાના છે એમાં ૧૦,૦૦૦ તો ઠીક, ૧૧,૦૦૦ના નિફ્ટીની આગાહી કરનારાય વધી પડશે લખી રાખજો. ભાજપ રાજ્યોની ચૂંટણીમાં સરસ દેખાવ કરે, ઉત્તર પ્રદેશ મહત્વપૂર્ણ બહુમતીથી સર કરે તો માર્ચમાં નિફ્ટી ઑલટાઈમ હાઈ અવશ્ય થઈ શકે છે. આગળની અમને ખબર નથી.
આઇઓસીને નિફ્ટી-પ૦માં સ્થાન મળ્યું
એનએસઈના સત્તાવાળા તરફથી નિફ્ટી-પ૦ હેઠળ પ૧ શૅરની યાદીમાંથી આઇડિયા સેલ્યુલર તથા ભેલને બાકાત કરવાનો તથા એના બદલે ઇન્ડિયન ઑઇલ કૉર્પોરેશન અને ઇન્ડિયા બુલ્સ હાઉસિંગ ફાઇનૅન્સને સામેલ કરવાનો નિર્ણય લેવાયો છે જે ૩૧ માર્ચથી અમલી બનશે. આ સમાચારના પગલે ગઈ કાલે આઇઓસીનો શૅર દોઢા કામકાજમાં ઉપરમાં ૩૮૬ રૂપિયા વટાવી છેલ્લે અઢી ટકા વધીને ૩૮પ રૂપિયા બંધ હતો. તો ઇન્ડિયા બુલ્સ હાઉસિંગ ૮૮ર રૂપિયાની ઇન્ટ્રા-ડે મજબૂતીમાં ૮પ૪ રૂપિયા રહ્યો હતો. સામે પક્ષે ભેલ નીચામાં ૧પ૦ રૂપિયા બતાવી અંતે સરેરાશ કરતાં અડધા કામકાજમાં નજીવી નરમાઈમાં ૧પ૩ રૂપિયા ઉપર બંધ હતો. આઇડિયા સેલ્યુલર નીચામાં ૧૦ર રૂપિયા થઈ છેલ્લે ૧.૭ ટકાની નબળાઈમાં ૧૦૬ રૂપિયા બંધ આવ્યો છે.
એચડીએફસી બૅન્ક તગડા ઉછાળે નવા શિખરે
એચડીએફસી બૅન્કમાં વિવિધ કૅટેગરીને આવરી લેતું કુલ વિદેશી ઇક્વિટી હોલ્ડિંગ નિયત સીલિંગ કરતાં નીચે જતાં રિઝર્વ બૅન્ક તરફથી એફઆઇઆઇ ઇન્વેસ્ટમેન્ટ પરનો પ્રતિબંધ હટાવી લેવાની જાહેરાત થતાં શૅરમાં ગઈ કાલે આગલા બંધ સામે ઉપરમાં ૧૪પ૦ રૂપિયાની સર્વોચ્ચ સપાટી બતાવી અંતે ૩.૭પ ટકા વધીને સેન્સેક્સને ૧૦૯ પૉઇન્ટ ફળી હતી. આ સાથે બીજા ક્રમથી ત્રીજા સ્થાને હડસેલાઈ છે. એચડીએફસી બૅન્ક હવે બીજા ક્રમે આવી ગઈ છે. એચડીએફસીનો શૅર ઉપરમાં ૧૪૩પ રૂપિયા થઈ છેલ્લે ૦.૬ ટકા વધીને ૧૪૦ર રૂપિયા હતો. એચડીએફસી-ટ્વિન્સ થકી સેન્સેક્સને ગઈ કાલે ૧રપ પૉઇન્ટનો ફાયદો થયો હતો. એચડીએફસી બૅન્કમાં ગઈ કાલે બન્ને બજાર ખાતે કુલ મળીને આશરે ૧૦૬૦ લાખ ર્શરનું જંગી વૉલ્યુમ નોંધાયું હતું.
બ્રૉડર માર્કેટ નવી સર્વોચ્ચ સપાટીએ
બ્રૉડર માર્કેટનો માપદંડ ગણાતો બીએસઈ-પ૦૦ ઇન્ડેક્સ ગઈ કાલે ઇન્ટ્રા-ડેમાં ૧ર,૧ર૭ને વટાવી નવી સર્વોચ્ચ સપાટીએ ગયો હતો. છેલ્લે આંક અડધો ટકો વધીને ૧ર,૦૬૮ બંધ હતો. ર૯ ફેબ્રુઆરીએ આ ઇન્ડેક્સમાં ૯૦૧રની વર્ષની બૉટમ બની હતી. ગઈ કાલે એના પ૦૧ શૅરમાંથી ર૭૧ શૅર પ્લસ હતા. એક્સ-બોનસની અસરમાં એનબીસીસી ઇન્ડિયા નવ ટકાની ખરાબીમાં બંધ હતો. ગોદરેજ ઇન્ડસ્ટ્રીઝ, મહાનગર ગૅસ, સન ટીવી, એનએચપીસી, ઇન્ડિયન હોટેલ્સ, ભારતી ઇન્ફ્રાટેલ, ગુજરાત પીપાવાવ ર્પોટ્સ, એઆઇએ એન્જિનિયરિંગ, રેલિગેર જેવી જાતો અઢીથી પાંચ ટકા નરમ હતી.
ચેન્નઈ પેટ્રોલિયમ ૩૯૬ રૂપિયાની ઐતિહાસિક ઊંચી સપાટી બતાવી છેલ્લે આઠ ટકાના ઉછાળે ૩૮૯ રૂપિયા હતો. જેણી અસોસિએટ્સ, ગ્રીવ્સ કૉટન, રિલાયન્સ કૅપિટલ, ડીએચએફએલ, દીશમાન ફાર્મા, વાબેગ, બૉમ્બે બર્મા, જીએમએફસી, સિન્જેન, જસ્ટ ડાયલ, કૅડિલા હેલ્થકૅર સહિત બે ડઝન કાઉન્ટર ચારથી દસ ટકા સુધી ઊંચકાયાં હતાં. સ્મોલ કૅપ અને મિડ કૅપ ઇન્ડેક્સ અડધા ટકાની આસપાસના સુધારામાં બંધ હતા.
કૅડિલા હેલ્થકૅર વિક્રમી સપાટીએ
કૅડિલા હેલ્થકૅર આગલા દિવસના ર૦ ટકાના જમ્પ બાદ ગઈ કાલે ઇન્ટ્રા-ડેમાં આઠ ગણા કામકાજમાં ૪૬૦ રૂપિયા થયો હતો જે એની સર્વોચ્ચ સપાટી છે. એબ્સોલ્યુટ ટર્મમાં ૧ ઑક્ટોબર ર૦૧પમાં ભાવ ર૧૬૦ રૂપિયા નજીક ગયો હતો, પરંતુ ત્યારે શૅરની ફેસવૅલ્યુ પાંચ રૂપિયા હતી. અત્યારે એ એક રૂપિયો છે. આ ધોરણે ૪૬૦ રૂપિયાનો ભાવ ઑલટાઇમ હાઈ બેસે છે. શૅર અંતે સવાચાર ટકા વધીને ૪૪૮ રૂપિયા નજીક રહ્યો હતો. કંપનીના મોરૈયા પ્લાન્ટને યુએસએફડીએનું ક્લિયરન્સ મળ્યાના સમાચારથી બે દિવસમાં કૅર ઇન્ડેક્સ ગઈ કાલે પણ ૬૯માંથી પ૪ શૅરના સુધારામાં ૧.૬ ટકા વધીને બંધ હતો. દિશમાન ફાર્મા છ ટકાના જમ્પમાં અત્રે મોખરે હતો. સન ફાર્મા સતત બીજા દિવસે સેન્સેક્સ તથા નિફ્ટી ખાતે ટૉપ ગેઇનર રહ્યો છે. ગઈ કાલે ભાવ ૪ ટકા વધીને ૬૭પ રૂપિયા બંધ હતો. ફાર્મા ઉદ્યોગના કુલ ૧૪૩ શૅરમાંથી ૯૦ શૅર પ્લસ હતા. વિન્ટાક ૧૧.પ ટકાના કડાકામાં ૧૯૮ રૂપિયા બંધ આપી ટૉપ લૂઝર બન્યો હતો. સમ્રાટ ફાર્મા સળંગ ૩ દિવસથી ઉપલી સર્કિટમાં છે.
શિલ્પા મેડીકૅરના કર્ણાટકા ખાતેના કૉમ્પ્લેક્સના એક યુનિટમાં આગ લાગી હોવાના અહેવાલ છે. શૅર ગઈ કાલે જોકે નહીંવત્ વધીને ૬૩૫ રૂપિયા બંધ હતો. ફેસવૅલ્યુ એક રૂપિયો છે.
ઓએનજીસી આગામી નાણાં વર્ષ દરમ્યાન એના ઑઇલ-ગૅસ ફિલ્ડ ખાતે ૨૯,૦૦૦ કરોડ રૂપિયાનું મુડીરોકાણ કરશે. શૅર ગઈ કાલે નામ કે વાસ્તે સુધારામાં ૧૯૪ રૂપિયા રહ્યો હતો.
એચડીએફસી બૅન્ક રોજના સરેરાશ ૬૫,૦૦૦ શૅર સામે ગઈ કાલે પપ લાખ શૅરના કામકાજમાં ૧૪૫૦ રૂપિયાની ઑલટાઇમ હાઈ બનાવી અંતે પોણાચાર ટકા વધીને ૧૩૭૭ રૂપિયા બંધ હતો. ફેસવૅલ્યુ બે રૂપિયા છે.
ગ્રાઇન્ડ વેલ ર્નોટન રોજના માંડ સરેરાશ ૬૪૦૦ શૅર સામે ગઈ કાલે બે લાખ શૅરના વૉલ્યુમમાં ઉપરમાં ૩૩૭ રૂપિયા નજીક જઈ અંતે ૨.૮ ટકાની મજબૂતીમાં ૩૩૦ રૂપિયા હતો. ફેસવૅલ્યુ પાંચ રૂપિયા છે.
કૅડિલા હેલ્થકૅર આગલા દિવસના ૨૦ ટકાના ઉછાળા બાદ ગઈ કાલે પણ ૪૬૦ રૂપિયાની વિક્રમી સપાટી બતાવી અંતે ૪.૩ ટકાની આગેકૂચમાં ૪૪૮ રૂપિયા હતો. ફેસવૅલ્યુ એક રૂપિયો છે.
એનબીસીસી ઇન્ડિયા બે શૅરદીઠ એક બોનસ માટેની રેકૉર્ડ-ડેટમાં ગઈ કાલે એક્સ-બોનસ થયા બાદ નવ ટકા ઘટીને ૧૭૫ રૂપિયા બંધ હતો. ફેસવૅલ્યુ બે રૂપિયા છે.
વૉકહાર્ટ બમણા કામકાજમાં ઉપરમાં ૭૧૩ રૂપિયા થઈ છેલ્લે ૨.૪ ટકા વધીને ૭૦૦ રૂપિયા બંધ હતો. ફેસવૅલ્યુ પાંચ રૂપિયા છે.
સન ફાર્મા સળંગ બીજા દિવસની મજબૂતીમાં ૬૭૭ રૂપિયાની ઇન્ટ્રા-ડે હા બનાવી અંતે ચાર ટકા વધીને ૬૭૫ રૂપિયા હતો. બે દિવસ પૂર્વે ભાવ ૬૨૧ રૂપિયાના તળિયે હતો.
રિલાયન્સ કૅપિટલ અઢી ગણા કામકાજમાં ૫૨૪ રૂપિયાની ઇન્ટ્રા-ડે ટોચ બનાવી છેલ્લે પોણાછ ટકાની તેજીમાં ૫૧૭ રૂપિયા હતો.
સમ્રાટ ફાર્મા સળંગ બે દિવસની ૨૦-૨૦ ટકાની ઉપલી સર્કિટ બાદ ગઈ કાલે પણ ૧૩.૫ ટકાની ઍડ્જસ્ટેડ ઉપલી સર્કિટમાં ૬૯ રૂપિયા નજીક બંધ હતો. ૧૫,૦૦૦ શૅરના બાયર લાઇનમાં હતા.
એમટી એજ્યુકૅર નરમાઈની હૅટ-ટ્રિકમાં ૯૨ રૂપિયાની વર્ષની બૉટમ બનાવી દોઢા કામકાજમાં પાંચ ટકાના ઘટાડે ૯૩ રૂપિયા હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.